Lav et referat af nedenstående tekst:

Tekst:
En 41-årig kvinde på motorcykel var torsdag involveret i en alvorligt færdselsulykke på landevejen mellem Mariager og Assens og er fredag afgået ved døden. Det oplyser vagtchef ved Nordjyllands Politi Poul Fastergaard. Kvinden blev efter ulykken fløjet med helikoper til Aarhus Universitetshospital, men hendes liv stod ikke til at redde. - Hun er formentlig død som følge af sin skader. Vi kender ikke de nærmere omstændigheder, siger Poul Fastergaard. Ulykken fandt sted torsdag aften, hvor en personbil kolliderede med en motorcykel med to personer, den 41-årige kvinde og hendes 10-årige søn, på landevejen mellem Mariager og Assens. Motorcyklen væltede og trak en anden motorcykel - ligeledes med to personer - med i faldet, hvorefter bil og en motorcykel brød i brand. - En kvinde på motorcykel kom slemt til skade og blev hentet med helikopter og kort efter fløjet til Aarhus Universitetshospital, mens de øvrige fire blev kørt med ambulance til Aalborg Universitetshospital med lettere kvæstelser, sagde Jes Caspar Mortensen, indsatsleder ved Nordjyllands Beredskab, til TV2 Nord torsdag aften. Ulykken skete kort før klokken 20.30, og der blev indkaldt flere mandskaber til at hjælpe ved ulykken. Personbilen blev ført af en yngre kvinde, der fik lettere kvæstelser. Bilinspektører på stedet skal nu forøge at klarlægge hændelserne. De øvrige fire tilskadekommendes tilstand er fortsat uændret.

Referat:
En kvindelig motorcyklist er fredag afgået ved døden efter en færdselsulykke torsdag.